

**"Микрокредиттік ұйымдар туралы" Қазақстан Республикасының Заңына өзгерістер енгізу туралы**

Қазақстан Республикасының 2006 жылғы 8 желтоқсандағы N 198 Заңы

**1-бап.**
 "Микрокредиттік ұйымдар туралы" 2003 жылғы 6 наурыздағы Қазақстан Республикасының 
Заңына
 (Қазақстан Республикасы Парламентінің Жаршысы, 2003 ж., N 4, 23-құжат; 2006 ж., N 11, 55-құжат) мынадай өзгерістер енгізілсін:

      1) 1-баптың 1) тармақшасы мынадай редакцияда жазылсын:
  
      "1) қарыз алушы - микрокредиттік ұйыммен микрокредит беру туралы шарт жасасқан жеке немесе заңды тұлға;";

      2) 3-баптың 1-тармағы мынадай редакцияда жазылсын:
  
      "1. Микрокредиттік ұйым бір қарыз алушыға тиісті қаржы жылына арналған Қазақстан Республикасының республикалық бюджет туралы заңында белгіленген айлық есептік көрсеткіштің сегіз мың еселенген мөлшерінен аспайтын мөлшерде микрокредиттер береді.";

      3) 9-баптың 2-тармағындағы "шағын кәсіпкерлік субъектілері болып табылатын" деген сөздер алып тасталсын;

      4) 15-баптың 3-тармағының 6) тармақшасы алып тасталсын.

**2-бап.**
 Осы Заң ресми жарияланған күнінен бастап қолданысқа енгізіледі.

*Қазақстан Республикасының*
  
*Президенті*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК